2015. gada 15. aprīlī Rīkojums Nr. 201

Rīgā (prot. Nr. 20  34. §)

**Par civilā eksperta dalību Eiropas Drošības un sadarbības organizācijas speciālajā novērošanas misijā Ukrainā**

1. Pamatojoties uz Starptautiskās palīdzības likuma 12. panta otro daļu, atbalstīt civilā eksperta Pāvela Trifanova, personas kods 130182-12822, (turpmāk – civilais eksperts), nosūtīšanu dalībai Eiropas Drošības un sadarbības organizācijas speciālajā novērošanas misijā Ukrainā (turpmāk – starptautiskā misija).

2. Saskaņā ar Ministru kabineta 2009. gada 13. janvāra noteikumu Nr. 35 "Kārtība, kādā civilo ekspertu nosūta dalībai starptautiskajā misijā, un dalības finansēšanas kārtība" (turpmāk – noteikumi) 7.2. apakšpunktu noteikt, ka civilā eksperta piedalīšanās laiks starptautiskajā misijā ir no 2015. gada 19. aprīļa līdz 2016. gada 31. martam.

3. Ņemot vērā starptautiskās misijas finansēšanas noteikumus, paredzēt, ka:

3.1. saskaņā ar noteikumu 7.3. apakšpunktu un 14. punktu civilajam ekspertam netiek izmaksāta noteikumu 15. punktā minētā piemaksa;

3.2. saskaņā ar noteikumu 14. punktu civilajam ekspertam netiek segti citi noteikumu 16. un 17. punktā paredzētie izdevumi, izņemot šā rīkojuma 4. punktā minētos izdevumus.

4. Saskaņā ar noteikumu 16.2. apakšpunktu paredzēt, ka civilajam ekspertam sedz veselības apdrošināšanas izdevumus, nepārsniedzot 1544 *euro*.

5. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Ārlietu ministrijai finansējumu 1158 *euro* apmērā šā rīkojuma 4. punktā paredzēto izdevumu segšanai no 2015. gada 19. aprīļa līdz 2015. gada 31. decembrim.

6. Finanšu ministrijai precizēt un palielināt Ārlietu ministrijas budžeta bāzes izdevumus apakšprogrammā 97.00.00 "Nozaru vadība un politikas plānošana" 386 *euro* apmērā civilā eksperta veselības apdrošināšanas izdevumu segšanai 2016. gadā.

Ministru prezidente Laimdota Straujuma

Ārlietu ministrs Edgars Rinkēvičs